เรียนเจ้าหน้าที่ที่เกี่ยวข้อง

ขณะนี้การเก็บขยะในพื้นที่ของข้าพเจ้ามีปัญหา เนื่องจากรถขยะไม่ได้เก็บขยะตามกำหนดเวลาปกติ คือ ทุกคืนวันศุกร์ ปัจจุบันรถขยะมาเก็บขยะสัปดาห์เว้นสัปดาห์ ทำให้ขยะล้นนอกถัง และส่งผลต่อสภาพแวดล้อมในชุมชน

เมื่อวันอาทิตย์ที่ผ่านมา รถขยะผ่านมาแถวริมคลอง ข้าพเจ้าจึงคิดว่าจะมาเก็บในซอยของข้าพเจ้า แต่ปรากฎว่าไม่ได้มาเก็บ โดยไปเก็บที่บ้านที่มีหอพักตรงต้นไทรแทน ซึ่งเป็นพื้นที่ที่รถขยะเพิ่งเก็บไปเมื่อคืนวันศุกร์แล้ว

ทั้งนี้ ข้าพเจ้าได้ชำระค่าเก็บขยะทุกเดือน แต่บริการกลับแย่มาก ต้องร้องเรียนบ่อยครั้งถึงจะได้รับการแก้ไข ข้าพเจ้าเคยร้องเรียนเรื่องการเก็บขยะไม่ตรงเวลาไปแล้วประมาณ 4-5 ครั้ง และเฉพาะเดือนนี้ก็ร้องเรียนไป 2 ครั้งแล้ว

จึงเรียนมาเพื่อทราบและขอให้แก้ไขปัญหาการเก็บขยะในพื้นที่ของข้าพเจ้าให้ตรงเวลาต่อไป